b'\n_START_ARTICLE_\n4015 Wilson-Harrington\n_START_SECTION_\nOdkritje\n_START_PARAGRAPH_\nKomet sta odkrila 19. novembra 1949 ameri\xc5\xa1ka astronoma Albert George Wilson in Robert George Harrington na Observatoriju Palomar v Kaliforniji, ZDA. Komet so opazili na treh posnetkih, pozneje so komet izgubili. 15. novembra 1979 je ta asteroid, ki tudi pre\xc4\x8dka Marsov tir, na\xc5\xa1la ameri\xc5\xa1ka astronomka Eleonor Francis Helin (1932\xe2\x80\x932009), prav tako na Observatoriju Palomar. Asteroid je dobil oznako 1979 VA, pozneje pa je dobil \xc5\xa1e \xc5\xa1tevilko 4015.\n_START_SECTION_\nZna\xc4\x8dilnosti\n_START_PARAGRAPH_\nPremer kometa/asteroida je 4 km._NEWLINE_Komet ima izsrednost oribli\xc5\xbeno 0,624, kar je ve\xc4\x8d kot je zna\xc4\x8dilno za asteroide glavnega asteroidnega pasu. Tak\xc5\xa1na izsrednost je bolj zna\xc4\x8dilna za komete. 13. avgusta 1992 so poro\xc4\x8dali, da sta asteroid (4015) 1979 VA in komet 107P/Wilson-Harrington isto telo. Ponovni pregled starih posnetkov je pokazal, da so ga posneli \xc5\xbee leta 1949. Takrat je kazal znake kometa. Na poznej\xc5\xa1ih posnetkih pa je izgledal kot zvezda. Zaradi tega so tudi mislili, da je neaktivem asteroid, ki ka\xc5\xbee ob\xc4\x8dasne izbruhe.  _NEWLINE_Znanih je \xc5\xa1e nekaj nebesnih teles, ki ka\xc5\xbeejo zna\xc4\x8dilnosti asteroidov in kometov. Zgledi: 95P/Hiron (Komet Hiron ali asteroid 2060 Hiron), 133P/Elst-Pizarro (7968 Elst-Pizarro), 174P/Eheklej (60558 Eheklej ali 60558 Echecleus) in 176P/LINEAR (1184019 LINEAR)._NEWLINE_Evropsko-japonska vesoljska odprava Marko Polo ima za enega izmed ciljev tudi obisk kometa Wilson-Harrington._NEWLINE_Komet je imel zadnje prison\xc4\x8dje  10. junija 2005. Naslednje prison\xc4\x8dje bo 22. oktobra 2009, nato pa 5. februarja 2014.'